TMB บวกเกือบ 2% รับข่าว “บุญทักษ์” นั่ง CEO ต่ออีก 2 ปี
TMB บวกเกือบ 2% รับข่าว "บุญทักษ์" นั่ง CEO ต่ออีก 2 ปี ด้านการฟื้นตัวของผลประกอบการใน ปี 59 มีทิศทางที่ดี
27 มิ.ย. 2559

ผู้สื่อข่าวรายงานว่า ราคาหุ้นธนาคารทหารไทย จำกัด (มหาชน) หรือ TMB ณ.เวลา 11.41 น.ราคาขยับขึ้น 1.92% มาอยู่ที่ 2.12 บาท เพิ่มขึ้น 0.04 บาท มูลค่าซื้อขาย 278.69 ล้านบาท เมื่อเวลา 11.26 น. โดยเปิดตลาดที่ 2.10 บาท ราคาปรับตัวขึ้นสูงสุดที่ 2.14 บาท และราคาปรับตัวลงต่ำสุดที่ 2.10 บาท
โดยบล.โนมูระ พัฒนสิน ระบุในบทวิเคราะห์ฯแนะ”ซื้อ”หุ้น TMB ให้ราคาเป้าหมาย 2.76 บาท ขณะที่คณะกรรมการของ TMB มีมติต่ออายุนายบุญทักษ์ หวังเจริญ นั่งตำแหน่งประธานเจ้าที่บริหารของทีเอ็มบี ยาวอีก 2 ปีนั้น มีมุมมอง Slightly positive ต่อการที่นายบุญทักษ์ จะดำรงตำแหน่งดังกล่าวต่อไปจนถึงสื้นปี 61 จากเดิมจะครบวาระในสิ้นปีนี้
เนื่องจากนายบุญทักษ์ถือเป็นบุคคลหนึ่งที่มีความสำคัญต่อการเปลี่ยนแปลงในทางที่ดีขึ้นของ TMB ดังนั้น การที่นายบุญทักษ์ยังดำรงตำแหน่งต่อไปจะทำให้ตลาดคลายความกังวลต่อทิศทางการดำเนินงานต่อไปในอนาคต รวมถึงคาดว่าในช่วงเวลาต่อจากนี้นายบุญทักษ์จะสามารถวางรากฐานของ TMB ให้แข็งแกร่งขึ้น โดยเฉพาะในด้าน digital banking
ทั้งนี้ TMB ในด้านการฟื้นตัวของผลประกอบการใน ปี 59 ประกอบกับมี Coverage ratio ที่สูง นอกจากนี้คาดที่ผ่านมาราคาได้ปรับตัวลดลงสะท้อนเรื่องความกังวลแรงกดดันต่อส่วนต่างอัตราดอกเบี้ยสุทธิ (NIM) จากการปรับลดอัตราดอกเบี้ยเงินกู้ลงและรายได้ค่าธรรมเนียมที่อาจลดลงจาก PromptPay ไปแล้วบางส่วน
แต่อย่างไรก็ตามไม่เลือก TMB เป็น Top pick เนื่องจากมีปัจจัยต้องระมัดระวังคือมีสินเชื่อ SME ขนาดเล็กถึง 15% ของพอร์ต ซึ่งหากเศรษฐกิจไม่ฟื้นตัว มีความเสี่ยงจะเป็นหนี้ที่ไม่ก่อให้เกิดรายได้ (NPL)